Суахили
Суахили (суахилиагау: kiswahili) у бантуйаг æвзæгтæй сæ иууыл стырдæр, стæй Африкæйы континенты тæккæ зынгæдæр æвзæгтæй иу. У бирæхуызон этникон къорды ’хсæн бастдзинады фæрæз æмæ уый охыл ахæлиу ис Скæсæн æмæ Центрон Африкæйы территорийыл (Индийы фурды былгæронæй Заиры центрон облæстытæм, æмæ Сомалийæ Мазамбикмæ).

Суахили у паддзахадон æвзаг ахæм бæстæты: Танзанийы, Кенийы Республикæйы æмæ Угандæйы. Æвзагæй ма парахатæй пайда кæнынц Руандæйы, Бурундийы, Замбийы, Малавийы, Коморы сакъадæхты æмæ Мадагаскары.

Æндæр æмæ æндæр бæрæггæнæнтæм гæсгæ суахилийыл куыд мадæлоныл дзурынц 2,5–5 милуан адæймаджы. Ноджы 50–70 милуан адæймаджы пайда кæнынц суахилийæ куыд дыккаг æмæ æртыккаг æвзагæй.

Классификаци 
Дж. Гринбергы генетикон классификацимæ гæсгæ бантуйаг æвзæгтæ хаст сты нигейраг-конгойаг бинонты бенуэ-конгойаг къордмæ.
М. Гасприйы мидклассификацимæ гæсгæ суахили хауы G42-къордмæ:
Бантоидон/Хуссайраг/Нарæг (Къаннæг) банту/Центрон/G.

Цымыдисаг зонинæгтæ 
Суахили у иунæг ахæм африкæйаг æвзаг, Африкæйы Цæдисы кусæн æвзаджы статус лæвæрд кæмæн уыди (2004-æм азæй фæстæмæ).

Руандæйы æвзæгтæ
Бурундийы æвзæгтæ
Кенийы æвзæгтæ
Танзанийы æвзæгтæ
Угандæйы æвзæгтæ